การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์และบริการ

บริษัท เทเลคอมเอเซีย คอร์ปอเรชั่น จำกัด (มหาชน) (“บริษัท”)
เป็นผู้ให้บริการสื่อสารโทรคมนาคมรายใหญ่
ด้วยการเป็นผู้สร้างสรรค์บริการในรูปแบบที่มีพื้นฐานอยู่บนภาพ เสียง ข้อมูล และเว็บไซต์
โดยครอบคลุมเครือข่ายแบบผสมผสานหลายสื่อ ด้วยเครือข่ายโทรศัพท์ 2.6 ล้านเลขหมาย
ซึ่งครอบคลุมพื้นที่กรุงเทพฯ และปริมณฑล (นนทบุรี สมุทรปราการ และปทุมธานี)
อันเป็นศูนย์กลางธุรกิจของประเทศ
บริษัทวางตำแหน่งตนเองไว้ในฐานะผู้ให้บริการโทรศัพท์บ้านรายใหญ่ที่สุดในประเทศไทยในสภาพแวดล้อมที่เอื้อต่อการดำเนินธุรกิจมากที่สุดของประเทศ

ในปี 2534 บริษัทได้รับสัมปทานอย่างเป็นทางการจากองค์การโทรศัพท์แห่งประเทศไทย (ทศท.)
ให้เป็นผู้ดำเนินการลงทุนเพื่อวางแผนก่อสร้าง ติดตั้ง และเชื่อมต่อโทรศัพท์ 2.6 ล้านเลขหมาย
รวมทั้งซ่อมบำรุงและรักษาเป็นระยะเวลา 25 ปี

นอกจากสัมปทานจาก ทศท. ดังกล่าวข้างต้นแล้ว
บริษัทยังได้รับความไว้วางใจให้ดำเนินการด้านบริการเสริมพิเศษต่างๆ
แก่ผู้ใช้บริการโทรศัพท์บ้านรวมทั้งบริการโทรศัพท์สาธารณะ
บริการเครือข่ายข้อมูลดิจิตอลความเร็วสูง (DDN)
และบริการเสริมด้านการควบคุมโปรแกรมเก็บข้อมูล อาทิ บริการรับสายเรียกซ้อน
บริการโอนเลขหมาย และบริการสนทนา 3 สาย เป็นต้น ยิ่งไปกว่านั้น บริษัทยังได้
ให้บริการโทรศัพท์พื้นฐานพกพก (PCT)
ซึ่งเป็นบริการสื่อสารไร้สายที่ทำให้ผู้ใช้บริการสามารถใช้โทรศัพท์เลขหมายเดียวกับโทรศัพท์บ้าน
แม้ในขณะอยู่นอกสถานที่ เช่น นอกบ้านหรือที่ทำงาน ของตนได้

ผลิตภัณฑ์และบริการของบริษัท จำแนกได้ดังนี้

1.  การให้บริการโทรศัพท์พื้นฐาน

2.  การให้บริการโทรศัพท์พื้นฐานพกพา

3.  การให้บริการส่งผ่านข้อมูล

4.  การให้บริการโครงข่ายมัลติมีเดีย

5.  การให้บริการอินเตอร์เน็ตและอีคอมเมิร์ซ

(1) การให้บริการโทรศัพท์พื้นฐาน

ทศท. จะนำอุปกรณ์ในระบบที่ส่งมอบโดยบริษัท ให้บริการแก่ผู้มาขอใช้บริการโทรศัพท์ ในโครงการ
2.6 ล้านเลขหมาย นับตั้งแต่วันที่บริษัท ได้ส่งมอบอุปกรณ์ในส่วนนั้นๆ ไปให้แก่ทศท. โดยบริษัท
เป็นผู้ร่วมการงานและดำเนินการบำรุงรักษาอุปกรณ์ในระบบ จนถึงวันครบกำหนดอายุของสัญญา

(1.1) การให้บริการติดตั้งเลขหมายโทรศัพท์

ผู้ขอเช่าเลขหมายสามารถยื่นเรื่องขอติดตั้งโทรศัพท์กับบริษัท จากนั้น บริษัท
จะจัดสรรเลขหมายให้แก่ลูกค้าและดำเนินการติดตั้งเดินสายโทรศัพท์จนถึงราวกันฟ้า
และเพื่อเร่งรัดการให้บริการแก่ประชาชนได้รวดเร็วยิ่งขึ้นและเป็นไปตามเป้าหมาย บริษัท
ได้ดำเนินการเพิ่มเติมในการให้บริการแก่ผู้มาขอติดตั้งโทรศัพท์ดังต่อไปนี้

-   จัดตั้งสำนักงานบริการโทรศัพท์
    เพื่อบริการแก่ผู้มาขอติดตั้งโทรศัพท์ทั่วเขตกรุงเทพมหานครและปริมณฑล
    ผู้ประสงค์มาขอติดตั้งโทรศัพท์สามารถกรอกคำขอใช้บริการได้ที่สำนักงานดังกล่าว
    หากในเขตพื้นที่ที่ผู้ประสงค์มาขอติดตั้งโทรศัพท์มีคู่สายให้บริการแล้ว
    ทางสำนักงานบริการร่วมจะกำหนดเลขหมาย รับชำระค่าติดตั้งและค่าประกันการใช้โทรศัพท์
    และสามารถให้บริการได้ภายใน 15 วัน สำนักงานบริการร่วมดังกล่าว
    ได้นำคอมพิวเตอร์ระบบ on-line เข้ามาใช้ในการให้บริการจึงสามารถ
    ปฏิบัติการได้รวดเร็วถูกต้องยิ่งขึ้น

-   ศูนย์แจ้งเหตุขัดข้อง 17 ในกรณีที่มีเหตุขัดข้อง
    ผู้ใช้บริการสามารถติดต่อศูนย์รับแจ้งเหตุขัดข้องได้ โดยจะมีเจ้าหน้าที่รับแจ้งเหตุขัดข้องตลอด
    24 ชั่วโมง พร้อมจัดส่งเจ้าหน้าที่ทางด้านเทคนิคไปแก้ไข โดยบริษัท
    ได้จัดตั้งศูนย์บริการซ่อมบำรุงรักษา กระจายอยู่ทั่วกรุงเทพฯ และ ปริมณฑล

-   ศูนย์บริการข้อมูลลูกค้า
    ซึ่งเป็นศูนย์ที่ผู้ใช้บริการสามารถสอบถามข้อมูลหรือแจ้งเรื่องร้องเรียนได้

-   ศูนย์รับจองโทรศัพท์ ผู้ใช้บริการสามารถขอติดตั้งเลขหมายโทรศัพท์
    โดยโทรสั่งซื้อเลขหมายโทรศัพท์จากศูนย์รับจองโทรศัพท์ได้

(1.2) การให้บริการเสริมพิเศษผ่านสายโทรศัพท์ (Value Added Service)

ด้วยเทคโนโลยีล่าสุดคือการส่งสัญญาณสื่อสารผ่านใยแก้วนำแสงทำให้อำนาจการ
สื่อสารมีประสิทธิภาพสูงสุด สามารถส่งข้อมูลได้ทั้งภาพและเสียงด้วยความเร็วสูงมีความชัดเจน
อีกทั้งยังสามารถขยายขีดความสามารถนำไปสู่บริการพิเศษมากมาย
บริการเสริมพิเศษผ่านสายโทรศัพท์ที่บริษัทสามารถให้บริการได้ มีดังต่อไปนี้

-   บริการ TA Connex ซึ่งประกอบด้วย

(1) บริการรับสายเรียกซ้อน (Call Waiting) เป็นบริการที่เปิดโอกาสให้สายสำคัญสามารถ

  แทรกเข้ามาได้ในขณะที่กำลังใช้สายอยู่ ทำให้ไม่พลาดการติดต่อ เสมือนว่ามีโทรศัพท์ 2
  เลขหมาย ทำให้สามารถเลือกคู่สนทนาที่ต้องการและสลับสายสนทนาไปมาได้

(2) บริการประชุมทางโทรศัพท์ (Conference Call) เป็นบริการที่ใช้โทรศัพท์เพียง 1 สาย
    โทรไปหาบุคคลที่ต้องการได้ถึง 2 สาย และสามารถคุยได้พร้อมกัน 3 สายในเวลาเดียวกัน)

(3) บริการเปลี่ยนเรียกเลขหมาย (Call Forwarding)
    เป็นบริการที่ทำให้โทรศัพท์พื้นฐานสามารถโอนสายที่ติดต่อเข้ามาในขณะที่ไม่สามารถรับสายได้
    ไปยังอุปกรณ์สื่อสารอื่นๆ ตามที่ต้องการได้ เช่น โทรศัพท์พื้นฐานเลขหมายอื่นๆ หรือ
    โทรศัพท์เคลื่อนที่

(4) บริการเลขหมายด่วน (Hot Line) เป็นบริการที่ทำให้สามารถติดต่อไปยังเลขหมายที่

  ต้องการได้โดยอัตโนมัติ โดยที่ไม่ต้องกดปุ่มเลขหมายโทรศัพท์ใดๆ
  ซึ่งจะช่วยให้สามารถติดต่อไปยังเลขหมายต่างๆ ได้สะดวกและรวดเร็ว
  โดยเฉพาะในกรณีเกิดเหตุฉุกเฉิน

(5) บริการเลขหมายย่อ (Abbreviated Dialing) คือ บริการที่สามารถทำการย่อเลขหมาย

  โทรศัพท์ปกติ ให้เหลือเพียง 2 หลักเท่านั้น เริ่มต้นตั้งแต่รหัส 20 - 49
  โดยสามารถย่อและเก็บบันทึกได้ถึง 30 เลขหมาย
  ซึ่งช่วยทำให้เกิดความสะดวกในการโทรศัพท์และง่ายต่อการจดจำ

  (ฉ) บริการเรียกสายซ้ำอัตโนมัติ (Automatic Call Repetition) คือ
  บริการที่ทำหน้าที่ต่อสายปลายทางให้ในกรณีที่ติดต่อไปแล้วเกิดปลายทางสายไม่ว่าง
  โดยชุมสายจะทำหน้าที่ติดต่อเลขหมายปลายทางแทน
  และเมื่อสายว่างจะส่งสัญญาณมาดังที่เลขหมายต้นทางให้สามารถยกหูขึ้นสนทนาได้ทันที

  (ช) บริการจำกัดการเรียกออก (Outgoing Call Barring)
  บริการที่ลูกค้าสามารถป้องกันไม่ให้ผู้อื่นใช้โทรศัพท์ในการเรียกออกไปยังที่ต่างๆ
  หรือเพื่อช่วยควบคุมการใช้โทรศัพท์กรณีเกิดค่าใช้จ่ายสูง
  โดยสามารถเลือกจำกัดประเภทของการเรียกได้โดยลูกค้าเอง
  โดยลูกค้าจะเป็นผู้กำหนดรหัสลับประจำเลขหมายจำนวน 4 หลัก
  ซึ่งการที่จะทำการจำกัดการเรียกหรือเปลี่ยนประเภทการจำกัด หรือยกเลิกการจำกัด
  ผู้ใช้บริการจะต้องกดรหัสลับให้ถูกต้อง

-   บริการรับฝากข้อความ (TA Voice Mail Box) เป็นบริการรับฝากข้อความในกรณีที่
    เจ้าของสายไม่สามารถรับโทรศัพท์ได้ในขณะนั้น

    นอกจากบริการดังกล่าวข้างต้น บริษัท
    ยังสามารถรองรับกลุ่มลูกค้าประเภทธุรกิจขนาดใหญ่ที่ต้องการติดตั้งโทรศัพท์เป็นจำนวนมาก
    และต้องการบริการโทรศัพท์ที่หลากหลาย โดยบริษัท จะจัดส่งเจ้าหน้าที่ออกไปให้บริการ
    และคำแนะนำเกี่ยวกับเทคโนโลยีใหม่ๆ ที่สามารถนำมาใช้กับระบบโทรศัพท์ได้
    บริการด้านเทคโนโลยีต่างๆ นั้น ได้แก่

-   ระบบบริการตู้สาขาอัตโนมัติ (Direct Inward Dialing : DID)
    เป็นการบริการที่สามารถใช้โทรศัพท์ต่อตรงเข้าไปยังสายภายในของบริษัทได้
    โดยผ่านระบบตู้สาขา และไม่จำเป็นต้องผ่านโอปอเรเตอร์
    ทำให้สายภายในของผู้ใช้เป็นเสมือนสายตรงธรรมดา บริการเลขหมายนำหมู่ (Hunting
    Group)
    เป็นบริการที่ทางชุมสายจะกำหนดเลขหมายกลางให้เพียงเลขหมายเดียวสำหรับคู่สายหลายคู่สาย
    ซึ่งง่ายต่อการจดจำและติดต่อ

-   โครงข่ายบริการสื่อสารร่วมระบบดิจิตัล (Integrated Service Digital Network :
    ISDN) ซึ่งเป็นบริการที่ทำให้ผู้ใช้สามารถติดต่อสื่อสารกันได้หลากหลายรูปแบบขึ้น
    ทั้งรับ-ส่งสัญญาณภาพ เสียง และข้อมูลพร้อมกันได้ เช่น การใช้โทรศัพท์ โทรสาร
    การส่งข้อมูลคอมพิวเตอร์ หรืออุปกรณ์ปลายทางอื่นๆ เชื่อมโยงข้อมูลถึงกันบนคู่สายเพียง 1
    คู่สายในเวลาเดียวกัน

-   โครงข่ายข้อมูลดิจิตัล (Digital Data Network : DDN)
    เป็นบริการเส้นทางสื่อสารที่เชื่อมโยงการรับ-ส่งข้อมูลภาพและเสียงระหว่างสถานที่ 2 แห่ง
    ภายใต้โครงข่ายของบริษัท
    ผู้ใช้บริการสามารถใช้บริการนี้เป็นเส้นทางพิเศษเฉพาะในการออนไลน์ข้อมูลหรือรับ-ส่งสัญญาณ
    ซึ่งเหมาะกับธุรกิจหรือองค์กรที่มีสาขามากมาย อาทิ เช่น ธนาคาร, สถาบันการเงิน ฯลฯ
    ที่การดำเนินงานจะต้องอาศัยการรับ-ส่งข้อมูลอย่างต่อเนื่องและถูกต้องแม่นยำ

    นอกจากนี้ โครงข่ายโทรศัพท์ 2.6 ล้านเลขหมายของบริษัท
    ยังประกอบด้วยระบบควบคุมโครงข่าย Network Management System
    ซึ่งสามารถตรวจสอบจุดบกพร่องและซ่อมบำรุงได้อย่างรวดเร็วตลอด 24 ชั่วโมง และ
    ระบบบริการลูกค้า (Computerized Customer Service System : CCSS)
    ที่ทันสมัยและสามารถให้บริการลูกค้าได้อย่างรวดเร็ว ถูกต้อง แม่นยำ และครบวงจรอาทิเช่น
    การให้บริการติดตั้งโทรศัพท์ใหม่ การโอนกรรมสิทธิ์หรือเพิกถอนเลขหมาย
    การกำหนดคู่สายอัตโนมัติ การติดตามการติดตั้งคู่สายและการชำระเงิน ตลอดจน
    บริการสอบถามอื่นๆ

    (2) การให้บริการโทรศัพท์พื้นฐานพกพา (PCT)

บริษัท ได้เสนอทางเลือกใหม่ให้แก่ประชาชนโดยการเปิดให้บริการโทรศัพท์พื้นฐานใช้นอกสถานที่
(Personal Cordless Telephone : PCT) ขึ้นอย่างเป็นทางการเมื่อเดือน พ.ย. 2542
โดยบริการ PCT
ถือเป็นระบบแรกของโลกที่ทำให้ผู้ใช้บริการสามารถพกพาโทรศัพท์บ้านไปใช้นอกบ้านได้
ด้วยความล้ำหน้าของเทคโนโลยีระบบโครงข่ายอัจฉริยะ (Intelligent Network)
ทำให้สามารถใช้เลขหมายเดียวกับโทรศัพท์ที่บ้านได้ จึงง่ายต่อการจดจำ

บริการโทรศัพท์พื้นฐานใช้นอกสถานที่ (PCT : Personal Cordless Telephone)
เป็นอีกวิวัฒนาการหนึ่งที่บริษัท
ได้พัฒนาและปรับปรุงเครือข่ายโทรศัพท์พื้นฐานเพื่อเพิ่มความสะดวกแก่ผู้ใช้บริการมากยิ่งขึ้น
โดยการนำ 2 เทคโนโลยีใหม่เพิ่มเติมในเครือข่ายปัจจุบัน ได้แก่ เทคโนโลยีของ Personal
Handy Phone System (PHS) ซึ่งพัฒนามาจากการผสมผสานระบบโทรศัพท์ไร้สาย (Cordless
Telephone System) เข้ากับเครือข่ายโทรศัพท์พื้นฐาน (PSTN) และอีกเทคโนโลยีหนึ่งคือ
Advanced Intelligent Network (AIN)
ซึ่งช่วยเพิ่มประสิทธิภาพของชุมสายให้เอื้ออำนวยต่อการนำเลขหมายโทรศัพท์พื้นฐานติดตัวไปใช้นอกสถานที่ได้
(Number Portability) การปรับปรุงเครือข่ายโทรศัพท์พื้นฐานของบริษัท
นี้จะช่วยเพิ่มประสิทธิภาพของการใช้โทรศัพท์ไร้สายให้สะดวกมากยิ่งขึ้นสามารถนำติดตัวไปใช้นอกสถานที่ได้ทั่วเขตกรุงเทพมหานครและปริมณฑลแทนที่จะอยู่ในเขตจำกัดเฉพาะบริเวณบ้านหรือสำนักงานอย่างโทรศัพท์ไร้สายปกติเท่านั้น

(3) การให้บริการส่งผ่านข้อมูล

บริษัทให้บริการการส่งผ่านข้อมูลกับลูกค้าในทางเลือกต่างๆที่แตกต่างกันทางด้านความเร็วและความยืดหยุ่นคล่องตัวในการใช้
เพื่อที่จะให้ลูกค้าของบริษัทมีสิทธิ์เลือกเทคโนโลยีที่ตรงตามความต้องการของลูกค้าได้มากที่สุด
เทคโนโลยีในการส่งผ่านข้อมูลที่บริษัทให้บริการ ได้แก่

-   Point-to-Point ซึ่งเป็นการรับ-ส่งข้อมูลภาพและเสียง
    จากจุดหนึ่งไปยังอีกจุดหนึ่งภายในเครือข่าย หรือสาขาที่ผู้ใช้บริการกำหนดไว้

-   Frame relay
    ซึ่งเป็นเทคโนโลยีที่มีความเร็วสูงที่ให้บริการการเข้าไปในโครงข่ายและเป็นตัวส่งข้อมูลข้ามโครงข่าย
    บริการนี้เหมาะสำหรับลูกค้าที่มีการส่งผ่านข้อมูลเป็นจำนวนมาก

-   Asynchronous Transfer Mode (“ATM”)
    ซึ่งเป็นเทคโนโลยีที่มีความเร็วสูงที่ได้ถูกพัฒนาขึ้นเพื่อให้มีอัตราการส่งที่สูงมาก
    เป็นบริการการส่งผ่านข้อมูลที่เร็วที่สุดของบริษัทและเป็นสิ่งที่สมบูรณ์แบบในการส่งผ่านการบริการของมัลติมีเดียต่างๆ
    โครงข่ายข้อมูลระบบดิจจิตัลของบริษัทได้ถูกพัฒนาให้ทันสมัยขึ้นเมื่อไม่นานมานี้ ด้วยการติดตั้ง
    ATM Switch เพิ่มอีก 7
    ตัวเพื่อที่จะขยายขอบเขตความสามารถในการทำงานของโครงข่ายและความยืดหยุ่นคล่องตัว
    ซึ่งจะส่งผลให้บริษัทสามารถบริการอัตราการส่งผ่านข้อมูลที่มีความเร็วสูงขึ้น มี Bandwidth
    ที่แน่นอนและตรงตามความต้องการ และ มีความแน่นอนในคุณภาพของการบริการต่อลูกค้า

(4) การให้บริการโครงข่ายมัลติมีเดีย

ธุรกิจมัลติมีเดียของบริษัทดำเนินการโดยบริษัท เอเซียมัลติมีเดีย จำกัด (“AM”)
ซึ่งเป็นบริษัทย่อยของบริษัท AM เป็นเจ้าของโครงข่ายมัลติมีเดีย Hybrid Fiber-optic
Coaxial หรือ HFC ขนาดใหญ่ ปัจจุบัน AM ทำธุรกิจร่วมกับ บริษัท ยูไนเต็ด บรอดคาสติ้ง
คอร์ปอเรชั่น จำกัด (มหาชน) (“ยูบีซี”)
ซึ่งเป็นบริษัทร่วมของบริษัทและเป็นผู้ประกอบการธุรกิจเคเบื้ลทีวี โดย AM
ได้ทำสัญญากับยูบีซีในการให้เช่า 35 ช่องที่เป็น analog ให้กับยูบีซี
ซึ่งยูบีซีได้นำไปแพร่ภาพในโปรแกรมเคเบื้ลทีวีให้กับลูกค้า นอกเหนือจากนั้น AM
ยังเป็นตัวแทนจำหน่ายและเป็นผู้ติดตั้ง Dropwire ให้กับลูกค้าของยูบีซีเพื่อที่จะเชื่อมโครงข่าย HFC
ของ AM ให้เข้าถึงบ้านเรือนของผู้ที่ขอรับสัญญานเคเบิ้ลทีวีจากยูบีซี นอกจากนี้ AM
ยังเป็นผู้ติดตั้งและบำรุงซ่อมแซมกล่องรับสัญญาณเคเบิ้ลทีวี หรือ Set-top Box
ของยูบีซีที่มีอยู่ประจำทุกบ้านเรือนที่รับสัญญาณเคเบิ้ลทีวีของยูบีซี

นอกจากการทำธุรกิจร่วมกับยูบีซีแล้ว AM ยังเป็นบริษัทแรกในประเทศไทยที่ให้บริการ Broadband
Internet Services โดยการใช้เทคโนโลยีจาก Cable Modem
ซึ่งเปิดให้บริการแก่ลูกค้ากลุ่มแรกเมื่อเดือนกรกฎาคม 2542 Cable Modem
เป็นอุปกรณ์ภายนอกที่ติดกับ Personal Computer เพื่อใช้ในการส่งและรับข้อมูลผ่านทางโครงข่าย
HFC โดยที่ Cable Modem นี้สามารถส่งและรับข้อมูลผ่านทาง Internet ด้วยความเร็วที่สูงถึง
10 เมกกะบิดต่อวินาที หรือความเร็วที่มากกว่า 100 เท่าของ Modem
สมัยก่อนที่ต้องต่อผ่านทางโทรศัพท์ และการที่เทคโนโลยีสมัยใหม่อันนี้ได้เชื่อมต่อเข้ากับ Internet
อย่างถาวร
ผู้ใช้จึงไม่ต้องเสียเวลาในการต่อผ่านทางโทรศัพท์แบบเมื่อก่อนและไม่ต้องใช้สายโทรศัพท์เพิ่มอีกเป็นพิเศษ
นอกจากนั้น AM ยังมีบริการใหม่ๆ ด้านมัลติมีเดียที่เปิดให้บริการเพิ่มเติมเมื่อเร็วๆ นี้ ได้แก่ Voice
over Internet Protocol (VoIP) บริการ Public Internet Access Digital
Television และ Video On Demand

(5) การให้บริการ Internet และ E-Commerce

ธุรกิจการให้บริการ Internet ของบริษัท ดำเนินการโดยบริษัท เอเชีย อินโฟเน็ท จำกัด
(“AI”) ซึ่งเป็นบริษัทย่อยของบริษัท ในปัจจุบัน ธุรกิจการให้บริการ Internet
ของบริษัทประกอบด้วย การต่อเข้าระบบ Internet Dial-up (Internet Access) Free
E-mail และ Web Hosting สำหรับลูกค้าในกรุงเทพ นอกจากการต่อเข้าระบบ Internet แล้ว
บริษัทยังมี On-line Portal ชื่อ ClickTA.com
ซึ่งเป็นเสมือนประตูหรือทางเข้าหลักเพื่อนำลูกค้าเข้าไปสู่ระบบ Internet
สำหรับเนื้อหาในเว็บไซต์นั้น
บริษัทได้ให้บริการข้อมูลข่าวสารที่คัดมาตรงตามความต้องการของคนไทยโดยเฉพาะ เช่น
ข่าวสารรอบโลก การเงินส่วนบุคคล ภาพยนตร์ เพลง และเรื่องราวหรือสถานการณ์พิเศษต่างๆ
โดยบริษัทมี 2 เว็บไซต์ ที่กำลังดำเนินการอยู่ คือ ClickTAmail.com และ Sabye.com
นอกจากนี้ สำหรับลูกค้าที่เป็นบริษัทหรือสถาบัน บริษัทได้ให้บริการ E-Commerce
แบบครบวงจรซึ่งประกอบด้วย การให้บริการ End-to-end Web development solutions
เช่น การให้บริการ Web design, Web development implementation และ Hosting
เป็นต้น โดยมีทั้ง Website ที่มีความสลับซับซ้อนที่ใช้ลวดลายรูปภาพที่ซับซ้อน รูปภาพเคลื่อนไหว
เสียง และมัลติมีเดียต่างๆ

 การตลาด

นโยบายเเละลักษณะทางการตลาด

บริษัท เทเลคอมเอเซีย คอร์ปอเรชั่น จำกัด (มหาชน) เติบโตผ่านการเปลี่ยนแปลงมากมาย
ทั้งในด้านโครงสร้างองค์กรและนโยบายต่างๆ เริ่มจากยุคของการวางแผนและการดำเนินการ
(Planning and Implementation) เข้าสู่ช่วงเวลาของการก่อสร้างและตรวจสอบคุณภาพ
(Operation and Auditing) มาจนถึงการตลาดและการจัดจำหน่าย (Marketing and
Sales) ในที่สุดบริษัท ก็กำลังเข้าสู่ยุคแห่งการบริการและลูกค้าสัมพันธ์ (Service and
Customer Relation) ซึ่งจะเป็นหัวใจสำคัญสู่ความสำเร็จในอนาคต

จุดมุ่งหมายหลักของบริษัทนั้น คือการให้ลูกค้า ได้รับประโยชน์สูงสุดจากโครงข่ายโทรศัพท์ที่ทันสมัย
เพื่ออำนวยความสะดวกและพัฒนาคุณภาพชีวิต
โดยคำนึงถึงความต้องการของตลาดและคุณภาพของบริการเป็นสำคัญ
การวางนโยบายนั้นจึงเน้นการประชาสัมพันธ์เพื่อสร้างเสริมการรับรู้และความเข้าใจในบริการพื้นฐานและบริการเสริมของบริษัท
ใช้การส่งเสริมการขายอย่างต่อเนื่องและตรงกับความต้องการของกลุ่มลูกค้า
โดยมีเป้าหมายเพื่อสนับสนุนและกระตุ้นให้มีความต้องการใช้บริการมากขึ้นตามลำดับ

ลักษณะลูกค้าเเละกลุ่มลูกค้าเป้าหมาย

ปัจจุบันทางบริษัท ได้ทำการเเบ่งเเยกส่วนการตลาด (Segmentation) อย่างชัดเจน
โดยเเบ่งออกเป็น กลุ่มลูกค้าธุรกิจ (Business Segmentation) เเละ กลุ่มลูกค้าบุคคล
(Consumer Segmentation) เพื่อให้สามารถตอบสนองความต้องการ
ของเเต่ละส่วนการตลาดได้อย่างชัดเจน เเละตรงกับความต้องการของลูกค้ามากที่สุด

ในส่วนของลูกค้ากลุ่มธุรกิจนั้น มุ่งเน้นที่จะตอบสนองความต้องการของธุรกิจแต่ละประเภท
ซึ่งอาจมีความต้องการแตกต่างกัน ทั้งในด้านปริมาณและรูปแบบของบริการโดยแบ่งออกเป็น 1)
กลุ่มธุรกิจธนาคารพาณิชย์, สถาบันการเงิน และธุรกิจการประกันภัย, 2) กลุ่มธุรกิจพาณิชย์ทั่วไป
และ 3) กลุ่มลูกค้าโครงการก่อสร้าง
โดยมีจุดมุ่งหมายหลักคือการอำนวยความสะดวกในการทำธุรกิจ
เพื่อให้เป็นไปอย่างคล่องตัวรวดเร็วและมีประสิทธิภาพสูงสุด

ด้านกลุ่มลูกค้าบุคคลนั้น ได้ทำการแบ่งลูกค้าออกตามลักษณะทางการตลาดเป็น 1) กลุ่มลูกค้าวัยรุ่น,
2) กลุ่มลูกค้าแม่บ้านและครอบครัว, 3) กลุ่มลูกค้านักธุรกิจและพนักงานบริษัททั่วไป และ 4)
กลุ่มลูกค้าในที่อยู่อาศัยใหม่ โดยคำนึงถึงความต้องการสินค้าและบริการที่แตกต่างกัน
เน้นการกระจายบริการไปสู่พื้นที่ต่างๆอย่างทั่วถึง ให้บริการที่มีคุณภาพและทันสมัยอย่างครบวงจร
เพื่ออำนวยความสะดวกและพัฒนาคุณภาพชีวิตให้ดีขึ้น

การจำหน่ายเเละช่องทางการจำหน่าย

เพื่อให้การจำหน่ายเป็นไปอย่างคล่องตัวเเละมีประสิทธิภาพ
อีกทั้งสามารถดูเเลเเละตอบสนองความต้องการของลูกค้าได้อย่างทั่วถึง บริษัท
จึงทำการเเบ่งช่องทางการจำหน่าย (Channel) ออกเป็น 2 ส่วนใหญ่ๆ ดังนี้

Business Channel เเบ่งออกเป็น

(1) กลุ่มลูกค้าทั่วไป (General Business Consumer)
    ในส่วนนี้จะมีการเเบ่งโครงสร้างออกเป็นพื้นที่ย่อยๆ (Territory and Area Approach)
    โดยเเต่ละพื้นที่จะมีผู้จัดการฝ่ายขาย เเละพนักงานขายที่ดูเเลเเต่ละพื้นที่
    เพื่อตอบสนองต่อความต้องการของเเต่ละพื้นที่ ที่มีความต้องการไม่เหมือนกัน
    กลยุทธ์ที่ใช้จึงต้องเปลี่ยนเเปลงไปตามเเต่ละพื้นที่
    โดยมุ่งเน้นที่พนักงานขายที่มีความสามารถในการนำเสนอ การเจรจาต่อรอง
    เเละการปิดการขาย รวมถึงกิจกรรมการตลาดอื่นๆ ที่จะช่วยให้การขายเป็นไปอย่างคล่องตัว
    เช่น เอกสารประกอบการขาย, การตลาดตรง (Direct Marketing)

(2) กลุ่มลูกค้าธนาคารพาณิชย์ สถาบันการเงิน เเละธุรกิจการประกันภัย (Banking, Finance,
    and Insurance) ในส่วนนี้จะมีพนักงานของบริษัท ดูเเลลูกค้ารายใหญ่เเต่ละรายโดยตรง
    โดยใช้เเนว ความคิด Account Management ซึ่ง
    ทางพนักงานที่ดูเเลจะศึกษาความต้องการของลูกค้าว่ามีความต้องการในระบบสื่อสารทั้งหมดอย่างไร
    ซึ่งทางบริษัท จะนำเสนอความต้องการของลูกค้าทั้งหมด นำเสนอในลักษณะครบวงจร (Total
    Solution) ไม่ว่าจะเป็นการส่งสัญญาณทางด้านเสียง, ภาพ, ข้อมูล เเละข่าวสาร
    อีกทั้งทางพนักงานที่ดูเเลจะทำหน้าที่ประสานงานการทำงานทั้งหมดกับลูกค้าในลักษณะที่ติดต่อเพียงจุดเดียว
    (Single point of contact) ซึ่งจะทำให้ลูกค้าได้รับความสะดวก
    เเละสามารถติดตามความคืบหน้าได้อย่างถูกต้อง เเละง่ายดาย

(3) กลุ่มลูกค้าหน่วยงานรัฐบาลเเละหน่วยงานรัฐวิสาหกิจ (Government and State
    Enterprise)
    ในส่วนนี้ทางบริษัทได้ตั้งหน่วยงานขึ้นมารับผิดชอบลูกค้าในหน่วยงานรัฐบาลเเละหน่วยงานรัฐวิสาหกิจโดยตรง
    ซึ่งการตั้งหน่วยงานดังกล่าวทำให้การติดต่อประสานงานเเละการนำเสนอบริการเป็นไปอย่างถูกต้องตามกฎระเบียบที่ได้มีการกำหนดไว้
    อีกทั้งยังสามารถที่จะตอบสนองความต้องการของลูกค้าในกลุ่มนี้ได้อย่างถูกต้องชัดเจน

(4) กลุ่มลูกค้าพาณิชย์ขนาดใหญ่ (Wholesales Service & Solution)
    เป็นกลุ่มลูกค้าธุรกิจขนาดใหญ่ที่มีความต้องการใช้โทรศัพท์เป็นจำนวนมากเช่น
    ธุรกิจโทรคมนาคม, ธุรกิจให้บริการอินเตอร์เนต เเละ พาณิชย์อิเล็กทรอนิคส์ต่างๆ
    ซึ่งต้องการบริการโทรศัพท์ที่ทันสมัยเเละมีความก้าวหน้าทางเทคโนโลยี
    การให้บริการจึงจำเป็นต้องมีพนักงานที่มีความเชี่ยวชาญรับผิดชอบโดยตรง
    พร้อมให้คำปรึกษาเเนะนำ
    เพื่อให้สามารถตอบสนองความต้องการของลูกค้าได้อย่างถูกต้องเเละครบวงจร

Consumer Channel เเบ่งออกเป็น

(1) พนักงานขายตรง (Direct Sales) การเเบ่งโครงสร้างออกเป็นพื้นที่ย่อย (Territory
    and Area Approach)
    โดยเเต่ละพื้นที่จะมีผู้จัดการฝ่ายขายเเละพนักงานขายที่ดูเเลเเต่ละพื้นที่เพื่อตอบสนองต่อความต้องการของเเต่ละพื้นที่
    ที่มีความต้องการไม่เหมือนกัน กลยุทธ์ที่ใช้จึงต้องเปลี่ยนเเปลงไปตามเเต่ละพื้นที่
    กลยุทธ์ที่ใช้จะมุ่งไปที่การกระจายจดหมาย (Mail drop) การติดเเผ่นป้าย Poster
    ในพื้นที่บริเวณที่พร้อมให้บริการ เเละสามารถขอบริการได้ทันที
    นอกจากนี้ในบางพื้นที่ยังมีการนำรถบริการเคลื่อนที่ (Mobile)
    เพื่ออำนวยความสะดวกเเก่ลูกค้าเฉพาะบริเวณ เช่น บริเวณหมู่บ้าน เป็นต้น

(2) ศูนย์บริการเเละการขายผ่านโทรศัพท์ (Retail & Telesale Channel Management)
    ในส่วนนี้จะมาจากหน่วยงานการขายผ่านโทรศัพท์ (Telesale)
    ที่ทำหน้าที่โทรศัพท์ไปยังกลุ่มลูกค้าที่คาดว่าจะมีความต้องการใช้โทรศัพท์ (Prospect)
    เพื่อที่จะนำเสนอ เเละจูงใจให้กลุ่มลูกค้าตัดสินใจขอบริการใช้โทรศัพท์กับบริษัท
    เเละจากศูนย์บริการของบริษัท ที่กระจายไปตามสถานที่สำคัญๆ ครอบคลุมพื้นที่ทั้งกรุงเทพๆ
    เเละปริมณฑล จำนวน 21 เเห่ง เพื่อที่จะให้ลูกค้าที่มีความต้องการใช้โทรศัพท์จริงๆ
    มีความสะดวกสบายในการเดินทางไปขอโทรศัพท์กับศูนย์บริการใกล้บ้าน

3. การจัดหาผลิตภัณฑ์หรือบริการ

ภายใต้สัญญาสัมปทานจากองค์การโทรศัพท์ฯ บริษัท เทเลคอมเอเชีย คอร์ปอเรชั่น จำกัด (มหาชน)
มีหน้าที่ดำเนินการติดตั้งโครงข่ายโทรศัพท์จำนวน 2.6 ล้านเลขหมายในเขตกรุงเทพฯ และปริมณฑล

ลักษณะในการวางโครงข่าย

สำหรับโครงข่ายโทรศัพท์ 2.6 ล้านเลขหมาย มีส่วนประกอบหลักที่สำคัญจำแนกได้ 5 ส่วน ดังนี้

(1) สถานีแม่ (Centralized Switching Node : CSN) และชุมสายใหญ่ (Group
Switching Processor : GSP)

(2) สถานีสื่อส่งสัญญาณ (Transmission Node : TN)

(3.) ชุมสายย่อย (Remote Concentrator Unit : RCU)

(4) ตู้ผ่าน (Cabinet : CAB)

ตู้พักปลายทาง (Distribution Point : DP) และราวกันฟ้า (Protector Box : PB)

(5) ชุมสายต่อผ่าน (Tandem) ทำหน้าที่เพื่อการเชื่อมโยงโครงข่ายใหม่กับโครงข่ายโทรศัพท์ของ
ทศท.
(ดูแผนผังโครงข่ายประกอบ)

กลุ่มอุปกรณ์เครื่องชุมสายและอุปกรณ์ประกอบ
จัดได้ว่าเป็นหัวใจของโครงข่ายหน้าที่หลักของอุปกรณ์ชนิดนี้คือ
ควบคุมการติดต่อและสลับคู่สายโทรศัพท์ เพื่อให้การติดต่อ
ระหว่างโทรศัพท์ต่างๆเป็นไปได้โดยเรียบร้อย อุปกรณ์เหล่านี้ได้แก่ ชุมสายใหญ่ (GSP) ชุมสายย่อย
(RCU) และชุมสายต่อผ่าน (Tandem)

กลุ่มอุปกรณ์สื่อส่งสัญญาณ
หมายถึงอุปกรณ์ที่ทำหน้าที่ส่งสัญญาณระหว่างอุปกรณ์ต่างๆในระบบเพื่อให้สามารถสื่อสารกันได้
ซึ่งในโครงข่ายนี้สามารถแบ่งออกได้เป็น 3 ส่วน คือ Core Network, Server Network และ
Local Access Network

ในส่วนของ Core Network หมายถึงการเชื่อมโยงระหว่างชุมสายใหญ่ (GSP)
และสถานีส่งสัญญาณ (TN) และการเชื่อมโยงระหว่างชุมสายใหญ่ (GSP) ชุมสายต่อผ่าน
(Tandem) และโครงข่ายโทรศัพท์ของทศท.

ส่วน Server Network หมายถึงการเชื่อมโยงระหว่างสถานีส่งสัญญาณ (TN) กับ ชุมสายย่อย
(RCU)

อุปกรณ์ข่ายสายตอนนอก หรือ Local Access Network หมายถึง อุปกรณ์อื่น ๆ
ที่ใช้ในการติดตั้งระบบนอกเหนือจากที่กล่าวมาแล้วข้างต้น ตัวอย่างเช่น สายทองแดง ตู้พักปลายทาง
เสาโทรศัพท์ ราวกันฟ้า ฯลฯ

โครงข่ายข้อมูลดิจิตัล ( Digital Data Network) เป็นโครงข่ายที่ทับซ้อนอยู่บนโครงข่าย 2.6
ล้านเลขหมาย ดังรูป

ความสามารถในการให้บริการของโครงข่าย

ความสามารถในการให้บริการของโครงข่ายของบริษัท มีดังนี้

  --------------------------- ------------------ ----------------- -----------------
                              1992-1996          1997-1999         2000

  สถานีแม่                      6                  6                 6

  สถานีสื่อส่งสัญญาณ               54                 54                54

  เคเบิลใยแก้วนำแสง             166,000 core-Km    166,000 core-Km   166,000 core-Km

  ชุมสายย่อย                    750                750               750

                                                                   

  ความสามารถในการให้บริการรวม   2.6 M. lines       2.6 M. Lines      2.6 M. Lines
  --------------------------- ------------------ ----------------- -----------------

ความสามารถในการให้บริการเสริมพิเศษ

  ------------------------------- ------------------ ---------------------
                                  1997-1999          2000

  อุปกรณ์เครื่องชุมสายของระบบPCT       8                  8

  โทรศัพท์สาธารณะ                   20000              20000

  โครงข่ายข้อมูลดิจิตัล                 1008 ports (E1)    1360 ports (E1)

  RAS (Click-TA)                  -                  6120 ports

  ISDN                            -                  5000 circuits
  ------------------------------- ------------------ ---------------------

การจัดเตรียมการให้บริการ

(1) การจัดเตรียมการให้บริการคู่สายโทรศัพท์

  เนื่องจากโครงข่ายโทรศัพท์ ของโครงการ 2.6 ล้านเลขหมาย ได้ถูกสร้างเสร็จสมบูรณ์แล้ว
  ขั้นตอนหลักของการให้บริการคู่สาย ให้แก่ผู้เช่า คือ การจัดเตรียมและติดตั้งสายกระจาย (Drop
  Wire) ให้ไปถึงผู้เช่านั้นๆ และในส่วนของการขยายการสร้างข่ายสาย Copper
  เพื่อรองรับความต้องการใหม่ที่จะเพิ่มขึ้น ในเขตพื้นที่ๆ ได้รับสัมปทาน
  ซึ่งได้มีการลงทุนเป็นจำนวนมากในส่วนนี้ ผ่าน AWO Contract

(2) การบริการด้านโทรศัพท์สาธารณะ

  การให้บริการด้านโทรศัพท์สาธารณะเป็นบริการที่ให้แก่ประชาชนในพื้นที่สาธารณะและในเขตชุมชน
  การเลือกพื้นที่ให้บริการเพื่อให้ครอบคลุมถึงพื้นที่ที่มีความต้องการในการใช้บริการสูง
  เป็นปัจจัยในการให้บริการ ทั้งนี้การติดตั้งตู้โทรศัพท์สาธารณะ (ที่มีหลากหลายรุ่น)
  เพื่อจะได้เข้าถึงความต้องการของชุมชน ก็รวมอยู่ในโปรแกรมการปรับปรุงการให้บริการเช่นกัน
  การแทนโทรศัพท์รุ่นเก่าด้วยโทรศัพท์รุ่นใหม่ที่สามารถรองรับลูกเล่นใหม่ๆเพื่อที่จะเตรียมพร้อมสำหรับการให้บริการเสริมผ่านทางตู้โทรศัพท์สาธารณะ
  ก็ถือเป็นส่วนประกอบหนึ่งด้วย

(3) การให้บริการทางข้อมูล และ Broadband

  ในการเตรียมการให้บริการข้อมูลในหลายรูปแบบ และที่ระดับความเร็วต่างๆ, โครงข่ายข้อมูล
  Digital มีการพัฒนาอย่างมากในปีนี้ โดยจะมีการติดตั้งอุปกรณ์ ATM (Asynchronous
  Transmission Mode) เพิ่มใน 6 ชุมสายหลัก เพื่อรองรับการส่งข้อมูลจำนวนมาก
  ที่ความเร็วสูง และทำให้ Data backbone capacity ได้ถูกเพิ่มจากเดิม 34 Mbps เป็น
  622 Mbps อุปกรณ์ที่ถูกเชื่อมต่อเข้ากับ ATM Network คือ RAS (Remote Access
  Servers) ที่รองรับ Modem Ports ได้ 6,120 ตัว ซึ่งเตรียมไว้รองรับการให้บริการ Click
  TA แก่ผู้เช่า, Click TA เป็นบริการที่เกิดขึ้น เพื่อให้บริการ Internet ในราคาถูก

แหล่งที่มาของผลิตภัณฑ์และบริการ

บริษัท ใช้ผู้จัดจำหน่าย(Suppliers)
และผู้รับเหมาจำนวนมากในการจัดหาและติดตั้งโครงข่ายของบริษัท
ซึ่งจะประกอบด้วยรายนามผู้รับเหมาหลัก ๆ ดังต่อไปนี้

ผู้จัดจำหน่าย/ผู้รับเหมา ผลิตภัณฑ์หรือบริการ

Siemens อุปกรณ์ switching และการสนับสนุนด้านเทคนิค การซ่อมและส่งคืน

Lucent Technology อุปกรณ์ switching และการสนับสนุนด้านเทคนิค การซ่อมและส่งคืน

NEC อุปกรณ์ switching และการสนับสนุนด้านเทคนิค การซ่อมและส่งคืน

Nortel Networks Systems อุปกรณ์ ATM และ Remote Access Server

Thai Exeo การก่อสร้างข่ายสายตอนนอกเพื่อขยายพื้นที่ให้บริการ

LHCE Engineering การก่อสร้างข่ายสายตอนนอกเพื่อขยายพื้นที่ให้บริการ

Thai Furukawa การก่อสร้างข่ายสายตอนนอกเพื่อขยายพื้นที่ให้บริการ

เซาท์เทค เอ็นจิเนียริ่ง การติดตั้งสายกระจายให้กับผู้เช่า

เพชรสยาม ไฮเทค การติดตั้งสายกระจายให้กับผู้เช่า

พี.ซี. แอนด์ ที อินเตอร์เนชั่นแนล การติดตั้งสายกระจายให้กับผู้เช่า

เค.พี.เอ็ม. ยูนิคอม การติดตั้งสายกระจายให้กับผู้เช่า

การสนับสนุนทางด้านเทคนิคและการบริหาร

  บริษัทได้รับความช่วยเหลือทางด้านเทคนิคและการจัดการจากหลายบริษัทดังตัวอย่างต่อไปนี้เพื่อที่จะมั่นใจได้ว่าการทำงานของโครงข่ายของบริษัท
  เป็นไปตามมาตรฐานสากลอันเป็นที่ยอมรับกันทั่วโลก

(1) บริษัท Lloyd’s Quality Assurance (ISO9000)

บทบาท บริษัท Lloyd’s ถูกว่าจ้างให้มีหน้าที่รับผิดชอบเกี่ยวกับการให้คำแนะนำเพื่อ

  ควบคุมขั้นตอนการทำงานของบริษัท ในอันที่จะให้เป็นไปตามระบบมาตรฐาน ISO9000 บริษัท
  ได้รับประกาศนียบัตรมาตรฐาน ISO9002 ในปี 2540 และผ่านการสอบทวนซ้ำในปี 2543

(2) บริษัท Unisys จำกัด

  บทบาท ตั้งแต่ เดือนกรกฎาคม ถึงเดือนกันยายน 2543 บริษัท Unisys
  ได้รับการว่าจ้างจากบริษัท
  เทเลคอมเอเซียฯ ในการให้คำแนะนำ และแก้ปัญหาที่เกี่ยวข้องกับ Y2K
  โดยมีพนักงานของบริษัทดังกล่าว 9 ท่าน ได้รับมอบหมายให้เข้ามาทำการตรวจสอบระบบ Y2K
  ในพื้นที่ที่จะสามารถเกิดปัญหาทำให้การดำเนินงานของบริษัท เกิดการเสียหายได้

(3) บริษัท Verizon, Inc.

  บทบาท ตั้งแต่ปี 1992 บริษัท Verizon (ซึ่งต่อมาคือ “Nynex”)
  ในฐานะที่เป็นผู้ถือหุ้นและผู้ร่วมงานทางด้านยุทธศาสตร์ของบริษัท
  ได้ส่งผู้บริหารหลายท่านเข้ามาช่วยงานของบริษัทในด้านการเงิน การตลาด วิศวกรรม
  และการดำเนินงานในอันที่จะยกระดับการทำงานของบริษัทให้มีประสิทธิภาพตรงตามมาตรฐาน
  ในการนี้บริษัท Verizon, Inc. ได้ให้การสนับสนุนอย่างเต็มที่แก่ผู้บริหารเหล่านั้น

(4) DMR Consulting Group (Malaysia) Sdn., Bhd.

  บทบาท DMR Consulting Group ได้มีส่วนในการเตรียมหนังสือเชิญประมูลสำหรับโครงการ
  โครงข่ายอัจฉริยะใหม่ ในส่วนของการตรวจสอบข้อมูลทางเทคนิคของโครงข่ายปัจจุบัน
  และเตรียมรายละเอียดความต้องการทางเทคนิคและคุณสมบัติเฉพาะของโครงข่ายอัจฉริยะนี้
  เพื่อส่งให้กับบริษัทที่สนใจ ทั้งนี้ สัญญากับทาง DMR Consulting Group ได้สิ้นสุดลงในปี 2543
  แล้ว

ขั้นตอนการผลิตและเทคโนโลยีการผลิต

ตามสัญญาร่วมการงานและร่วมลงทุนขยายบริการโทรศัพท์ระหว่าง ทศท.กับบริษัท ระบุไว้ว่า
กรณีที่การเปลี่ยนแปลงเทคโนโลยีของโครงข่าย ทศท.
เป็นเหตุให้โครงข่ายบริษัทไม่สามารถใช้ต่อไปได้อย่างมีประสิทธิภาพไม่ว่าทั้งหมดหรือบางส่วน
หรือในกรณีที่ ทศท. และบริษัทเห็นสมควรให้มีการปรับปรุงเทคโนโลยีของโครงข่ายของบริษัท
บริษัทจะทำการเปลี่ยนแปลงหรือปรับปรุงเทคโนโลยีของโครงข่ายบริษัทให้สอดคล้องกับเทคโนโลยีใหม่ด้วยค่าใช้จ่ายของบริษัทเองทั้งสิ้น

 4. ภาวะอุตสาหกรรมและการแข่งขัน

ธุรกิจโทรศัพท์พื้นฐาน

ปัจจุบันมีผู้ประกอบการโทรศัพท์พื้นฐานจำนวน 3 ราย ประกอบด้วยบริษัทเอกชน
ที่ได้รับสัมปทานจากรัฐบาล จำนวน 2 ราย อันได้แก่ บริษัท เทเลคอมเอเซีย คอร์ปอเรชั่น จำกัด
(มหาชน) ซึ่งให้บริการในเขตกรุงเทพและปริมณฑล และบริษัท ไทย เทเลโฟน แอนด์
เทเลคอมมิวนิเคชั่น จำกัด (มหาชน) ซึ่งให้บริการในต่างจังหวัด นอกจากนั้นยังมี
องค์การโทรศัพท์แห่งประเทศไทย
(ทศท.)ซึ่งเป็นหน่วยงานรัฐบาลเป็นผู้ให้บริการครอบคลุมทั่วทั้งประเทศ ณ 30 กันยายน 2543
มีผู้ใช้โทรศัพท์พื้นฐานในเขตกรุงเทพและปริมณฑล โดยรวม 2,975,016 เลขหมาย
โดยมีอัตราการขยายตัวจากปีที่ผ่านมาประมาณ 7.4%

ตาราง : เลขหมายโทรศัพท์พื้นฐานที่มีผู้ใช้งาน ณ 30 กันยายน 2543

  ------------ ----------------- ----------- ----------- ----------------- ----------- -----------
  ผู้ให้บริการ     ณ 30 กันยายน 2543                          ณ 30 กันยายน 2542              

               กรุงเทพและปริมณฑล   ต่างจังหวัด    รวม         กรุงเทพและปริมณฑล   ต่างจังหวัด    รวม

  TOT          1,439,382         1,437,212   2,876,594   1,438,933         1,248,740   2,687,673

  TA*          1,535,634                     1,535,634   1,381,539                     1,381,539

  TT&T                           1,178,856   1,178,856                     1,135,424   1,135,424

  รวม          2,975,016         2,616,068   5,591,084   2,820,472         2,384,164   5,204,636
  ------------ ----------------- ----------- ----------- ----------------- ----------- -----------

ที่มา: องค์การโทรศัพท์แห่งประเทศไทย

* หมายเหตุ ตัวเลขแตกต่างจากของบริษัท เนื่องจากฐานในการคำนวณต่างกัน

อัตราการใช้โทรศัพท์พื้นฐานต่อ 100 ครัวเรือน
ในเขตกรุงเทพและปริมณฑลยังอยู่ในระดับต่ำกว่าเมืองอื่นในแถบเอเซียที่นับว่าเป็นเมืองที่พัฒนาแล้ว
ดังนั้นจึงยังมีโอกาสในการขยายตัว
อย่างไรก็ตามการขยายตัวในอนาคตจะขึ้นกับอัตราการเจริญเติบโตของเศรษฐกิจโดยรวม
รวมทั้งการเติบโตของตลาด Internet และข้อมูล
อันจะทำให้ลูกค้ามีความต้องการเลขหมายโทรศัพท์เพื่อการใช้บริการดังกล่าวเพิ่มขึ้น

  ตาราง : อัตราของโทรศัพท์พื้นฐานต่อประชากรของเมืองในแถบเอเชีย

+-------------+-----------------------+--------------------------------+
|             | จำนวนเ                | ผลิตภัณฑ์มวลรวมประชาชาติต่อหัว       |
|             | ลขหมายที่มีผู้เช่าต่อประชากร |                                |
|             | 100 คน                | GDP Per Capita (US$)           |
+-------------+-----------------------+--------------------------------+
| ฮ่องกง       | 54.5                  | 24,000                         |
+-------------+-----------------------+--------------------------------+
| สิงคโปร์      | 54.9                  | 26,500                         |
+-------------+-----------------------+--------------------------------+
| กรุงเทพ      | 35.2                  | 5,300                          |
+-------------+-----------------------+--------------------------------+
| มะนิลา       | 14.8                  | 2,250                          |
+-------------+-----------------------+--------------------------------+

ที่มา: Thai Telecom, 26 January 2000, by Solomon Smith Barney และบริษัท

ภาวะการแข่งขัน

ภายใต้กรอบของการเป็นคู่สัญญาสัมปทาน
การแข่งขันระหว่างบริษัทกับองค์การโทรศัพท์เป็นไปอย่างไม่รุนแรงมากนัก
อย่างไรก็ตามบริษัทมีการดำเนินการด้านการตลาดในเชิงรุกมากกว่า ทศท.
กลยุทธ์ที่บริษัทได้นำมาใช้ คือการส่งเสริมการขายอย่างต่อเนื่อง ทั้งในลักษณะ การลดค่าติดตั้ง
การขายร่วมกับบริการอื่นๆของบริษัท การบริหารตามประเภทของลูกค้า
การให้ความสำคัญกับลูกค้ากลุ่มธุรกิจ
รวมทั้งการให้ความสำคัญกับคุณภาพของการบริการและความพึงพอใจของลูกค้าเป็นหลัก ซึ่งมีผลทำให้
บริษัทสามารถครองส่วนแบ่งการตลาดสำหรับลูกค้าใหม่เกือบทั้งหมดและทำให้ส่วนแบ่งการตลาดโดยรวมของบริษัทมากกว่าทศท.
โดย ณ วันที่ 30 กันยายน 2543 บริษัทมีส่วนแบ่งการตลาด 51.6% ในเขตกรุงเทพและปริมณฑล
ในขณะที่ ทศท. มีส่วนแบ่งการตลาด 48.4%

บริษัทมีข้อได้เปรียบเหนือคู่แข่งขันในหลายประการ เป็นต้นว่า
เทคโนโลยีของโครงข่ายโทรศัพท์มีความทันสมัยกว่า
ซึ่งทำให้สามารถให้บริการได้อย่างมีคุณภาพและน่าเชื่อถือกว่า
รวมทั้งมีต้นทุนในการบำรุงรักษาต่ำกว่า
นอกจากนั้นบริษัทยังมีความคล่องตัวและประสิทธิภาพในการดำเนินงานมากกว่า ทศท.
เนื่องจากมีการดำเนินงานในเชิงธุรกิจ

การแข่งขันจากธุรกิจใกล้เคียง

บริการโทรศัพท์เคลื่อนที่อาจจะนับได้ว่าเป็นบริการทดแทนสำหรับบริการโทรศัพท์พื้นฐานในเฉพาะบางพื้นที่ที่ไม่มีโครงข่ายโทรศัพท์พื้นฐาน
โดยข้อจำกัดที่สำคัญของโทรศัพท์เคลื่อนที่ที่ไม่สามารถทดแทนโทรศัพท์พื้นฐานได้อย่างเต็มที่ ได้แก่

-   ค่าใช้จ่ายในการใช้บริการโทรศัพท์เคลื่อนที่สูงกว่า ทั้งในด้านตัวเครื่องและอัตราค่าใช้บริการ
    โดยโทรศัพท์พื้นฐานมีอัตราค่าใช้บริการในเขตพื้นที่เดียวกัน 3 บาทต่อการโทรออก 1 ครั้ง
    ในขณะที่โทรศัพท์เคลื่อนที่มีอัตราค่าบริการคิดตามนาทีที่ใช้ในอัตรานาทีละ 3 บาท
    สำหรับการโทรศัพท์ทางไกลในประเทศ
    ซึ่งเดิมโทรศัพท์พื้นฐานมีอัตราค่าบริการสูงกว่าโทรศัพท์เคลื่อนที่เมื่อโทรไปยังบางพื้นที่ในช่วงกลางวัน
    อย่างไรก็ตามนับตั้งแต่เดือนตุลาคม 2543 เป็นต้นมา ทศท.
    ได้ลดอัตราค่าบริการโทรศัพท์ทางไกลในประเทศลงในอัตรา 33-67%
    โดยขึ้นอยู่กับระยะทางและเวลาที่มีการโทร ซึ่งบริษัทก็ได้นำอัตราดังกล่าวมาใช้ภายใต้ชื่อ TA
    1234 เพื่อเป็นทางเลือกให้แก่ผู้ใช้บริการ
    ดังนั้นปัจจุบันอัตราค่าบริการโทรทางไกลต่างจังหวัดของโทรศัพท์พื้นฐานถูกกว่าของโทรศัพท์เคลื่อนที่

-   โทรศัพท์พื้นฐานมีคุณภาพของเสียงที่คมชัดกว่าโทรศัพท์เคลื่อนที่ โดยไม่มีการสะดุดของเสียง
    อันเกิดจากสัญญาณไม่คมชัด

โทรศัพท์พื้นฐานพกพา (Personal Communication Telephone – PCT)

ปัจจุบันมีผู้ประกอบการโทรศัพท์เคลื่อนที่หลายราย แต่มีเพียง 2 รายที่นับเป็นรายใหญ่ คือ ADVANCE
และ TAC ซึ่งมีส่วนแบ่งตลาดรวมมากกว่า 90% (หากไม่นับรวมบริการ PCT ของบริษัท) ณ ปลายปี
2543 มีจำนวนผู้ใช้โทรศัพท์เคลื่อนที่ทั้งสิ้นประมาณ 3,755,000 เลขหมาย เพิ่มขึ้นในอัตรา 46%
จากปี 2542 การเติบโตของตลาดโทรศัพท์เคลื่อนที่ได้เพิ่มขึ้นมากในช่วงครึ่งหลังของปี
เนื่องจากผู้ประกอบการโทรศัพท์เคลื่อนที่ได้ลดราคาตัวเครื่องและอุปกรณ์ลง
นอกจากนั้นยังมีรายการส่งเสริมการขายเพื่อขยายและสร้างฐานลูกค้าก่อนที่คู่แข่งรายใหม่จะเปิดให้บริการ
( WCS, ACT Mobile, Tawan) สำหรับบริการ PCT
บริษัทได้เปิดให้บริการอย่างเป็นทางการเมื่อเดือนพฤศจิกายน 2542 มีผู้ใช้บริการ ณ ปลายปี 2543
รวม 393,000 คน ซึ่งเพิ่มขึ้นในอัตรา 104% จากปี 2542 ทำให้ผู้ใช้บริการโทรศัพท์เคลื่อนที่รวม
ณ ปลายปี 2543 มีประมาณ 4,147,600 ราย (รวมโทรศัพท์พื้นฐานพกพา PCT)
คิดเป็นอัตราการใช้ประมาณ 6.5 % ต่อประชากร 100 คน
ซึ่งนับว่ายังอยู่ในระดับต่ำเมื่อเปรียบเทียบกับประเทศที่พัฒนาอื่นๆ เช่น ฮ่องกง (40%), สิงคโปร์
(30% ) และมาเลเซีย (10%) (แหล่งที่มา: Thailand Mobile Industry, 21 September
2000, by Merrill Lynch) จึงนับว่าธุรกิจโทรศัพท์ไร้สายยังมีโอกาสในการขยายตัวสูง

ตาราง : ผู้ประกอบการโทรศัพท์เคลื่อนที่ในปัจจุบัน

+-------------+-------------+-------------+-------------+--------------+
| บริษัท        | Brand       | เทคโนโลยี    | ความถี่       | จำนวนสมาชิก   |
|             |             |             |             |              |
|             |             |             | (MHz)       | (ณ ธันวาคม    |
|             |             |             |             | 2543)        |
+-------------+-------------+-------------+-------------+--------------+
| AIS         | NMT900      | NMT         | 900         | 465,600      |
+-------------+-------------+-------------+-------------+--------------+
|             | GSM900      | GSM         | 900         | 1,511,800    |
+-------------+-------------+-------------+-------------+--------------+
| TAC         | Wo          | N-AMPS      | 800(Band B) | 681,300      |
|             | rldPhone800 |             |             |              |
+-------------+-------------+-------------+-------------+--------------+
|             | Wor         | PCN         | 1800        | 848,900      |
|             | ldPhone1800 |             |             |              |
+-------------+-------------+-------------+-------------+--------------+
| DPC         | He          | GSM         | 1800        | 216,000      |
|             | llo/GSM1800 |             |             |              |
+-------------+-------------+-------------+-------------+--------------+
| TOT         | NA          | NMT         | 470         | 23,000       |
+-------------+-------------+-------------+-------------+--------------+
| Tawan       | NA          | CDMA        | 800(Band A) | 8,000        |
+-------------+-------------+-------------+-------------+--------------+
| PCT         | PCT         | PHS/IN      | 1900        | 393,000      |
+-------------+-------------+-------------+-------------+--------------+

ที่มา: บริษัท

ภาวะการแข่งขัน

โทรศัพท์พื้นฐานพกพา PCT
เป็นบริการที่มีเอกลักษณ์พิเศษภายใต้แนวคิดบริการเลขหมายเดียวและถือเป็นบริการเสริมของบริการโทรศัพท์พื้นฐาน
ที่ทำให้ลูกค้าสามารถนำเบอร์โทรศัพท์พื้นฐานไปใช้นอกบ้านได้ PCT
ได้ถูกวางตำแหน่งทางการตลาดเป็นโทรศัพท์ไร้สายที่มีคุณค่าที่เหมาะสมทั้งในด้านเครื่องโทรศัพท์และค่าบริการ
ทำให้ PCT ไม่ได้เป็นคู่แข่งโดยตรงกับโทรศัพท์มือถือทั่วไป นอกจากนั้นบริษัทได้เน้นจุดเด่นของ PCT
ตามสโลแกนที่ว่า ” จำง่าย อุ่นใจ ปลอดภัย ประหยัด” เนื่องจาก PCT
เป็นโทรศัพท์เบอร์เดียวกับโทรศัพท์บ้าน จึงสามารถจดจำได้ง่าย
นอกจากนั้นมีความปลอดภัยในการใช้สูง เนื่องจากกำลังส่งของเครื่องโทรศัพท์โดยเฉลี่ยต่ำกว่า GSM
2 วัตต์ประมาณ 200 เท่า และค่าบริการในการใช้งานของ PCT
โดยเฉลี่ยจะถูกกว่าการใช้โทรศัพท์เคลื่อนที่โดยทั่วไปประมาณ 50%
นอกจากนั้นการโทรออกจากโทรศัพท์พื้นฐานไปยัง PCT มีค่าบริการเพียงครั้งละ 3 บาท
เปรียบเทียบกับการโทรไปยังโทรศัพท์มือถือที่มีค่าบริการต่อนาที
บริษัทได้จัดรายการส่งเสริมการขายภายใต้ชื่อ “Happy Family”
โดยได้ลดอัตราค่าบริการสำหรับโทรศัพท์ PCT ให้เท่ากับโทรศัพท์พื้นฐาน สำหรับการโทรออกจาก
PCT เครื่องหนึ่งไปยัง PCT อีกเครื่องหนึ่งที่มีหมายเลขโทรศัพท์พื้นฐานเดียวกัน
นอกเหนือจากที่กล่าวแล้ว กลยุทธ์ที่สำคัญอื่นๆ ที่บริษัทนำมาใช้คือการเน้นการให้ความรู้ ความเข้าใจ
เกี่ยวกับสินค้า รวมถึงการรักษาคุณภาพที่เป็นเลิศของการให้บริการแก่ลูกค้า
จากการดำเนินกลยุทธ์ทางการตลาดดังกล่าว ทำให้ PCT มีผู้ใช้บริการเพิ่มขึ้นในปีนี้ถึง 104% เป็น
393,000 รายและสามารถมีส่วนแบ่งการตลาด ถึง 9.5% ของตลาดโทรศัพท์ไร้สายโดยรวม ณ
ปลายปี 2543 ถึงแม้ PCT มีพื้นที่ให้บริการเฉพาะในเขตกรุงเทพเท่านั้น

ในช่วงปลายปี DPC ได้ดำเนินการลดราคาเครื่องโทรศัพท์และลดค่าบริการลงมาใกล้เคียงกับ PCT
ซึ่งทำให้มีการแข่งขันเพิ่มขึ้น อย่างไรก็ตาม PCT
ยังมีข้อได้เปรียบคืออัตราค่าบริการสำหรับการโทรออกจากโทรศัพท์พื้นฐานไปยัง PCT มีอัตราถูกกว่า
เนื่องจากมีอัตราเพียง 3 บาทต่อครั้ง ในขณะที่การโทรไปยัง DPC
มีอัตราค่าบริการที่คิดตามเวลาที่ใช้

ตาราง : เปรียบเทียบระหว่าง PCT และ DPC และโทรศัพท์เคลื่อนที่ทั่วไป

+------------+---------------+---------------------+-----------------+
|            | PCT           | DPC                 | โ               |
|            |               |                     | ทรศัพท์เคลื่อนที่ทั่วไป |
+------------+---------------+---------------------+-----------------+
| ราคาเ      | 4,000         | 4,000               | 6,000           |
| ครื่องโทรศัพท์ |               |                     |                 |
| ประเภ      |               |                     |                 |
| ทราคาถูกที่สุด |               |                     |                 |
| (บาท)      |               |                     |                 |
+------------+---------------+---------------------+-----------------+
| ค่าบริการ    | 1.5 บาทต่อนาที  | 1.5                 | 3 บาท ต่อนาที     |
|            |               | บาทต่อนาที(9.01–22.00 |                 |
| (โทรในเขต  | ** 3          | น.)                 |                 |
| พื้นที่เดียวกัน) | บาทต่อ         |                     |                 |
|            | ครั้งหากโทรออกจ | 0.75 บาทต่อนาที       |                 |
|            | ากโทรศัพท์พื้นฐาน | (22.01 –9.00 น.)    |                 |
|            |               |                     |                 |
|            |               | *                   |                 |
|            |               | สำหรับ               |                 |
|            |               | การโทรไปยังเขตกรุงเทพ |                 |
+------------+---------------+---------------------+-----------------+
| ค่า         | 200 บาท       | 300 บาท             | 500 บาท         |
| เช่ารายเดือน |               |                     |                 |
+------------+---------------+---------------------+-----------------+
| ค่า         | 800 บาท       | 4,000 บาท           | 4,000 บาท       |
| เปิดใช้บริการ |               |                     |                 |
+------------+---------------+---------------------+-----------------+
| พื้นที่ให้บริการ | กรุงเทพ        | ทั่วประเทศ            | ทั่วประเทศ        |
+------------+---------------+---------------------+-----------------+

ที่มา: บริษัท

จุดเด่นอีกประการหนึ่งของ PCT คือ PCT มีความสามารถในการรับส่งข้อมูลได้ดีกว่า
ด้วยเทคโนโลยีที่ใช้ในปัจจุบัน โดย PCT สามารถให้บริการข้อมูลด้วยความเร็ว 32 Kbps.
เปรียบเทียบกับโทรศัพท์เคลื่อนที่ ซึ่งให้บริการได้ที่ความเร็ว 9.6 Kbps
นอกจากนั้นการเพิ่มประสิทธิภาพในการรับส่งข้อมูลให้มีความเร็วสูงขึ้นของ PCT
ใช้เงินลงทุนที่น้อยกว่าโทรศัพท์เคลื่อนที่ เนื่องจากต้องการการลงทุนเพิ่มเฉพาะในส่วนที่เป็น
Software เท่านั้น

การแข่งขันจากบริการอื่น

โทรศัพท์เคลื่อนที่ทั่วไปไม่ได้เป็นคู่แข่งโดยตรงกับPCT เนื่องจากมีค่าบริการและค่าใช้จ่ายต่างๆ
สูงกว่า อย่างไรก็ตาม
หากโทรศัพท์เคลื่อนที่มีการลดราคาทั้งเครื่องโทรศัพท์และค่าบริการลงมาใกล้เคียงกับ PCT
ก็อาจจะนับเป็นคู่แข่งของ PCT ได้

ธุรกิจโครงข่ายข้อมูลดิจิตอล (Data Communications)

ปัจจุบันตลาดของธุรกิจโครงข่ายข้อมูลมีการขยายตัวอย่างมาก เนื่องจากความนิยมการรับส่งข้อมูล
ที่เพิ่มมากขึ้นอย่างมาก และภายหลังจากการผ่านพ้นวิกฤติเศรษฐกิจ ซึ่งเกิดขึ้นในปี 2537 บริษัทต่าง
ๆ รวมทั้งภาครัฐบาล ต่างเร่งติดตั้งโครงข่ายข้อมูลเพื่อสนับสนุนการขยายงาน
และเพื่อเพิ่มความได้เปรียบในการแข่งขัน นอกจากนั้น ความนิยมใช้อินเตอร์เน็ตเพิ่มขึ้น
เป็นปัจจัยที่สำคัญอีกประการหนึ่งที่มีผลต่อการขยายตัวของธุรกิจนี้

ตาราง : ผู้ประกอบการ Data Communications รายใหญ่

+----------------------------+-----+----+---------+----+------+-----+
| ผู้ประกอบการ                 | DDN | X. | Frame   | A  | S    | X   |
|                            |     | 25 | Relay   | TM | atel | DSL |
|                            |     |    |         |    | lite |     |
+----------------------------+-----+----+---------+----+------+-----+
| Acumen                     |     |    |         |    | /    |     |
+----------------------------+-----+----+---------+----+------+-----+
| Advanced Datanetwork       | /   | /  | /       |    |      |     |
| Communications (ADC)       |     |    |         |    |      |     |
+----------------------------+-----+----+---------+----+------+-----+
| Communication Authority of | /   | /  | /       | /  |      |     |
| Thailand (CAT)             |     |    |         |    |      |     |
+----------------------------+-----+----+---------+----+------+-----+
| Compunet                   |     |    |         |    | /    |     |
+----------------------------+-----+----+---------+----+------+-----+
| Lenso Datacom              |     |    |         |    |      | /   |
+----------------------------+-----+----+---------+----+------+-----+
| Smart Highway              | /   |    | /       |    |      |     |
+----------------------------+-----+----+---------+----+------+-----+
| Samart Telecoms            |     |    |         |    | /    |     |
+----------------------------+-----+----+---------+----+------+-----+
| TelecomAsia                | /   |    |         |    |      |     |
+----------------------------+-----+----+---------+----+------+-----+
| Telephone Organization of  | /   |    |         |    |      |     |
| Thailand                   |     |    |         |    |      |     |
|                            |     |    |         |    |      |     |
| ( TOT)                     |     |    |         |    |      |     |
+----------------------------+-----+----+---------+----+------+-----+
| Thai Telephone and         | /   |    | /       |    |      |     |
| Telecommunication (TT&T)   |     |    |         |    |      |     |
+----------------------------+-----+----+---------+----+------+-----+
| United Information Highway | /   |    | /       |    |      |     |
+----------------------------+-----+----+---------+----+------+-----+
| United Broadband           |     |    |         |    |      | /   |
| Technology                 |     |    |         |    |      |     |
+----------------------------+-----+----+---------+----+------+-----+

แหล่งที่มา IDC (Thailand), 2000

ปัจจุบันโครงข่ายข้อมูลที่นิยมใช้กันอย่างแพร่หลายคือ Digital Data Network (DDN)
ซึ่งมักจะใช้สำหรับการรับส่งข้อมูลที่มีความเร็วตั้งแต่ 64 Kbps ถึง 2 Mbps

ในปี 2543 ภาวะตลาดของ DDN มีการขยายตัวประมาณ 15 % (แหล่งที่มา : IDC)
และบริษัทคาดว่าจะมีการขยายตัวด้วยอัตราเดียวกันในปี 2544 ปัจจุบันมีผู้ให้บริการ DDN รายใหญ่
จำนวน 5 ราย ประกอบด้วย TOT, UIH, TA, ADC และ CAT โดย ณ ปลายปี 2542 TOT
มีส่วนแบ่งการตลาดสูงสุด รองลงมาเป็น UIH สำหรับบริษัทมีส่วนแบ่งการตลาดมากเป็นอันดับ 2
ในเขตกรุงเทพมหานคร โดยมีส่วนแบ่งตลาดในสัดส่วน 26%

ภาวะการแข่งขัน

ภาวะการแข่งขันของบริการโครงข่ายข้อมูลมีค่อนข้างสูง เนื่องจากมีผู้ให้บริการหลายราย
ปัจจัยที่จะทำให้ผู้ประกอบการประสบความสำเร็จในการแข่งขัน
คือการมีบริการที่มีคุณภาพและน่าเชื่อถือ มีพื้นที่ให้บริการครอบคลุมมากกว่า
นอกจากนั้นสามารถให้บริการที่มีความเร็วสูงๆ ได้ตามความต้องการของลูกค้าในปัจจุบัน
บริษัทมีจุดเด่นเหนือคู่แข่งจากการที่มีโครงข่ายโทรศัพท์ที่ทันสมัยกว่า
ทำให้สามารถให้บริการที่มีคุณภาพและมีความน่าเชื่อถือสูงกว่า
และจากการที่บริษัทได้มีการติดตั้งโครงข่าย ATM/IP เสร็จในปลายปี 2543
จะทำให้บริษัทสามารถให้บริการความเร็วสูงๆ และสอดคล้องกับความต้องการของลูกค้าแต่ละราย

ธุรกิจอินเตอร์เน็ต (Internet)

มีการคาดการณ์ว่า จำนวนผู้ใช้อินเตอร์เน็ตของประเทศมีประมาณ 1-1.5 ล้านคนในปัจจุบัน
คิดเป็นอัตราการใช้ต่อประชากร 100 คน ที่ระดับ 1.6-2.4% ซึ่งนับเป็นอัตราที่ต่ำ
หากเปรียบเทียบกับประเทศที่พัฒนาแล้ว
มีปัจจัยหลายประการที่เป็นสาเหตุให้ผู้ใช้อินเตอร์เน็ตในประเทศไทยมีจำนวนน้อย เช่น
ค่าใช้จ่ายสำหรับคอมพิวเตอร์ ค่าใช้บริการอินเตอร์เน็ต และค่าวงจรต่างประเทศ ยังอยู่ในระดับสูง
การขาดแคลน Website ที่จะให้บริการ Content ในประเทศ รวมทั้งอุปสรรคด้านภาษา
นอกจากนั้นภาคธุรกิจยังไม่ได้มีการพัฒนาใช้ Internet กันอย่างเต็มที่
รวมทั้งโครงสร้างการถือหุ้นของ ISP ที่ไม่เอื้ออำนวยต่อการขยายงาน
เนื่องจากเกือบทุกบริษัทที่ประกอบกิจการ ISP จะมีการสื่อสารแห่งประเทศไทย (CAT)
เป็นผู้ถือหุ้นในสัดส่วน 35% โดยไม่ต้องชำระเงิน

ตาราง : อัตราการใช้อินเตอร์เน็ตต่อประชากร 100 คน – 2542

  ------------------------- ---------------------------------------------
  ประเทศ                    อัตราผู้ใช้อินเตอร์เน็ตต่อประชากร 100 คน

  Asia                      1.41

  India                     0.20

  China                     0.70

  Korea                     14.68

  Japan                     14.47

  UK                        21.28

  US                        39.82

  Sweden                    41.37
  ------------------------- ---------------------------------------------

ที่มา : ITU, 2000, CSFB’s Asian Internet Team’s Top 10 List Report –
August 2000

เป็นที่คาดการณ์ว่าจำนวนผู้ใช้อินเตอร์เน็ตจะเพิ่มขึ้นในอัตรา 100% ทุก ๆ ปีในระหว่าง 2-3 ปีข้างหน้า แต่การคาดการณ์ดังกล่าวอาจจะสูงไปเมื่อเปรียบเทียบกับรายงานจากสถาบันวิจัยเพื่อการพัฒนาประเทศไทย (ทีดีอาร์ไอ) ซึ่งได้คาดการณ์การขยายตัวของผู้ใช้อินเตอร์เน็ตในประเทศ ในอัตรา 30-40% สำหรับช่วงปี 2543-2548 หากเศรษฐกิจมีการขยายตัวในระดับปานกลาง (ร้อยละ 4 ต่อปี) 

ภาวะการแข่งขัน

สำหรับธุรกิจ ISPบริษัทได้ให้บริการผ่านบริษัทย่อยชื่อ บริษัท เอเซีย อินโฟเน็ท จำกัด (AI)
การแข่งขันของธุรกิจ ISP ในปัจจุบันมีค่อนข้างสูงเนื่องจากมีผู้ประกอบการหลายราย
ดังจะเห็นได้จากค่าบริการของบริการแบบ Dial-up ลดลงอย่างรวดเร็ว บริษัท(โดยAI)
ได้เน้นการเป็นผู้นำในตลาดลูกค้าประเภทธุรกิจ
และปัจจุบันเป็นหนึ่งในผู้นำที่มีส่วนแบ่งตลาดสูงสุดในกลุ่มลูกค้าประเภทนี้
โดยบริษัทมีข้อได้เปรียบเหนือคู่แข่งขันในด้านการมีโครงข่ายของตนเองที่ทันสมัย
ซึ่งทำให้คุณภาพการบริการดีกว่าและต้นทุนถูกกว่า นอกจากนี้ยังมีความได้เปรียบทางการตลาด
เนื่องจากสามารถส่งเสริมการขายร่วมกับบริการโทรคมนาคมอื่นของบริษัท
เช่นในช่วงเดือนสิงหาคมถึงเดือนกันยายน 2543
บริษัทได้จัดรายการส่งเสริมการขายโดยให้บริการอินเตอร์เน็ตภายใต้ชื่อ ClickTA
แก่ลูกค้าโทรศัพท์พื้นฐานรายใหม่และประสบความสำเร็จโดยสามารถเพิ่มลูกค้ารายใหม่ได้จำนวนประมาณ
25,000 ราย การจัดรายการส่งเสริมการขาย ClickTA
นับเป็นส่วนหนึ่งของกลยุทธ์ที่จะทำให้บริษัทสามารถบรรลุการเป็นผู้นำในธุรกิจ ISP/Portal และ
E-commerce ดังนั้นบริษัทจึงมีแผนที่จะเปิดจำหน่ายอีกครั้งในปี 2544

ตาราง : ISP รายใหญ่

  ----------------------------------- -----------------------------------
  ISP                                 กลุ่มบริษัท

  KSC Internet                        Jasmine International

  Internet Thailand                   TOT,CAT, NSTDA

  Loxley Information                  Loxley

  CS Communications                   SHIN

  Asia Infonet (AI)                   TA

  Smart Infonet                       Samart Corp
  ----------------------------------- -----------------------------------

ความต้องการการใช้อินเตอร์เน็ตความเร็วสูงได้เพิ่มสูงขึ้นในปัจจุบัน เนื่องจากมีผู้ใช้ประเภทธุรกิจ
เพิ่มขึ้น ประกอบกับเทคโนโลยี Interactive TV ได้ถูกพัฒนาและนำมาใช้งาน
บริษัทจึงมีแผนที่จะให้บริการอินเตอร์เน็ตความเร็วสูง ด้วยเทคโนโลยี ADSL และ Cable Modem
ภายในปี 2544 เพื่อสนองความต้องการของลูกค้ากลุ่มใหม่นี้

การกำกับ ดูแล กิจการโทรคมนาคม (Regulatory Update)

ธุรกิจโทรคมนาคมของประเทศไทยในปัจจุบันอยู่ภายใต้การกำกับดูแลโดยรัฐบาล
เนื่องจากเป็นธุรกิจที่มีบทบาทสำคัญต่อการพัฒนาประเทศ
อย่างไรก็ตามในอีกด้านหนึ่งรัฐบาลเป็นผู้ให้บริการแข่งขันกับเอกชนในรูปของรัฐวิสาหกิจด้วย
และเพื่อส่งเสริมการแข่งขันอย่างเสรีอันจะส่งผลให้ธุรกิจนี้พัฒนาอย่างรวดเร็ว
รัฐบาลได้มีแผนเปิดเสรีธุรกิจโทรคมนาคมของประเทศ
โดยจะอนุญาตให้ผู้ประกอบการต่างประเทศเข้ามาดำเนินธุรกิจและแข่งขันได้อย่างเสรี ภายในปี
2549 ซึ่งเป็นไปตามข้อตกลงกับองค์การค้าโลก รัฐบาลที่ผ่านมา
ได้เล็งเห็นความสำคัญของการสร้างความพร้อมให้กับผู้ประกอบการในประเทศ
โดยจะเปิดให้มีการแข่งขันเสรีในระดับภายในประเทศก่อน
แต่การดำเนินการยังคงดำเนินไปอย่างค่อนข้างช้า
เนื่องจากเกี่ยวข้องกับการแก้ไขกฎหมายหลายฉบับ สำหรับในปี 2543 นี้
ได้มีความคืบหน้าในการสรรหาคณะกรรมการกิจการโทรคมนาคมแห่งชาติ
ซึ่งจะเป็นองค์กรอิสระที่มีหน้าที่ในการกำกับ ดูแล กิจการโทรคมนาคมของประเทศ
โดยได้มีการคัดเลือกบุคคลที่เหมาะสมจำนวน 14 คน เพื่อให้วุฒิสภาคัดเลือกให้คงเหลือเพียง 7 คน
และในด้านการแปรสัญญาสัมปทานต่างๆ
รัฐบาลได้จัดตั้งคณะอนุกรรมการกำกับการแปรสัญญาร่วมการงานด้านกิจการโทรคมนาคม (กปส)
เพื่อทำหน้าที่ในการเจรจาแปรสัญญากับภาคเอกชน ณ ปลายปีนี้ กปส.
ก็ยังคงดำเนินการเจรจากับผู้ประกอบการที่ต้องการแปรสัญญา
ซึ่งบริษัทเป็นหนึ่งในบริษัทที่ยื่นขอแปลงสัญญาสัมปทาน

[]

[]